|  |
| --- |
| Pachet de informații |

CONCURS DE SOLUȚII INOVATIVE

TUIASI-COMPETE

PROIECTE DE CERCETARE PENTRU STIMULAREA TINERILOR CERCETĂTORI DIN CADRUL UNIVERSITĂȚII TEHNICE ”GHEORGHE ASACHI” DIN IAȘI

ANEXE

Anexa 1 Cererea de finanțare

Anexa 2 Declarație privind nefinanțarea din alte surse

Anexa 3 Acordul conducătorului de doctorat (pentru doctoranzi)

Anexa 4 Fișa de verificare a eligibilității

Anexa 5 Fișa de evaluare individuală și generală și instrucțiuni privind evaluarea

# **Proiecte de cercetare pentru stimularea tinerilor cercetători din cadrul Universității Tehnice Gheorghe Asachi din Iași**

Identificator: **TUIASI-COMPETEI**

## **Cadrul general**

Universitatea Tehnică Gheorghe Asachi din Iași (TUIASI) implementează proiectul ***Dezvoltarea Instituțională a TUIASI Prin Creșterea Vizibilității și a Performanței Cercetării******TUIASI-COMPETE*,** finanțat prin Contractul nr. 9PFE/2018 în cadrul Programului 1 - Dezvoltarea sistemului național de cercetare-dezvoltare, Subprogramul 1.2 – Performanță instituțională – Proiecte de dezvoltare instituțională – Proiecte de finanțare a excelenței în CDI din cadrul PNCDI III. Obiectivele subprogramului 1.2. sunt următoarele:

- Susținerea planurilor de dezvoltare instituțională în vederea creșterii performanțelor în domeniul de activitate, la nivelul departamentelor și colectivelor de cercetare;

- Susținerea competențelor naționale din instituții de cercetare cu posibilități de relansare în domenii economice de interes pentru România;

- Dezvoltarea capacității proprii a organizațiilor publice de cercetare în următoarele direcții:

* valorificarea și difuzarea cunoștințelor și rezultatelor de cercetare;
* acordarea de asistență tehnică și de servicii științifice și tehnologice de înalt nivel în domenii prioritare;
* inițierea și dezvoltarea colaborărilor viabile cu parteneri din mediul economic public și privat;
* creșterea gradului de implicare și vizibilitate pe plan internațional.

Misiunea TUIASI este să desfășoare activități specifice de creare, valorificare inovatoare a cunoașterii și transfer al acesteia către societate în domeniile fundamentale Științe inginerești, Arhitectură și Urbanism, precum și în domenii interdisciplinare și complementare, în comunitatea locală, la nivel regional, național și internațional. Viziunea **Planului de Dezvoltare Instituțională CDI a TUIASI** este construită pe un set de 3 priorități strategice, care stau la baza planului de activități al proiectului TUIASI-COMPETE:

Prioritatea strategică 1: Creșterea nivelului de excelență și vizibilitate a cercetării și inovării în cadrul TUIASI

Prioritatea strategică 2: Suport pentru tinerii cercetători - asigurarea viitoarei generații de lideri în cercetare ai TUIASI

Prioritatea strategică 3: Creșterea impactului economic și societal al activităților de cercetare-inovare ale TUIASI prin transfer tehnologic

În cadrul Priorității strategice 1, TUIASI va implementa **un sistem pilot (TUIASI-COMPETE) de susținere a activităților CDI pentru 10 noi echipe de cercetători, pentru dezvoltarea de noi tehnologii, metode, produse sau servicii inovatoare, în domeniul de specializare inteligentă „Energie, mediu și schimbări climatice”.**

1. **Obiective**

Obiectivele Planului de Dezvoltare Instituțională CDI a TUIASI finanțat prin proiectul TUIASI-COMPETE sunt următoarele:

Obiectivul general al planului de dezvoltare instituțională propus prin proiectul TUIASI-COMPETE este creșterea capacității și performanței instituționale CDI a TUIASI**,** prin susținerea dezvoltării competențelor de cercetare și consolidarea colectivelor de înaltă performanță, precum și prin dezvoltarea capacităților de diseminare și transfer tehnologic a rezultatelor aplicabile obținute în urma desfășurării activităților CDI în domeniul de specializare inteligentă „Energie, mediu și schimbări climatice”.

Primul obiectiv specific al TUIASI-COMPETE este dezvoltarea capacității de cercetare a TUIASI prin implementarea unui sistem pilot de susținere a activităților CDI pentru 10 noi echipe de cercetători, pentru dezvoltarea de noi tehnologii, metode, produse sau servicii inovatoare, inclusiv în scopul creșterii gradului de utilizare a infrastructurilor de cercetare proprii și al dezvoltării acestora.

Al doilea obiectiv specific al TUIASI-COMPETE este de a spori potențialul creativ și inovator al personalului CDI din cadrul TUIASI, în special al tinerilor cercetători, în scopul dezvoltării semnificative a competențelor de cercetare la nivel interdisciplinar, prin implementarea unui mecanism de formare avansată prin cercetare aplicativă și mobilitate internațională.

Al treilea obiectiv specific al TUIASI-COMPETE este creșterea gradului de diseminare și valorificare a cunoștințelor și rezultatelor de cercetare obținute de cercetătorii TUIASI, în scopul dezvoltării impactului economic și societal al activităților CDI, precum și al intensificării gradului de implicare și vizibilitate pe plan internațional ale TUIASI, prin măsuri de suport de creștere a numărului de publicații cu impact și relevanță, precum și de susținere a competențelor și mecanismelor de transfer tehnologic.

## **Rezultate estimate**

Principalul rezultat calitativ al implementării planul de dezvoltare instituțională propus prin proiectul TUIASI-COMPETE este dat de creșterea competitivității activităților CDI desfășurate de cercetătorii TUIASI prin posibilitatea de dezvoltare de noi produse/tehnologii/metode/sisteme/ servicii în mod corelat cu lanțurile de valori industriale și rețelele regionale, naționale și internaționale de valorificare a CDI, precum și cu activitățile de dezvoltare a ecosistemului de inovare regional și național.

Scopul sistemului pilot TUIASI-COMPETE de susținere a activităților CDI pentru 10 noi echipe de cercetători este de a spori gradul maturitate aplicativă a cercetării din cadrul TUIASI, determinând creșterea interesului pentru comunitatea științifică a rezultatelor obținute de cercetătorii TUIASI, ceea ce se va materializa într-un număr mai ridicat de publicații științifice cu factor de impact științific mare, atât în reviste de specialitate, cât și la conferințele internaționale de top.

În mod concret, prin proiectele finanțate prin sistemul pilot de susținere a activităților CDI pentru 10 noi echipe de cercetători TUIASI-COMPETE se urmărește:

- Creșterea producției științifice prin publicarea unui **număr minim de 10 articole în reviste indexate în ISI-WOS** și a unui **număr minim de 20 articole la conferințe indexate ISI Proceedings**;

- Creșterea gradului de aplicabilitate a temelor CDI abordate de cercetătorii TUIASI materializat printr-un **număr minim de 8 cereri brevete la nivel național** și un **număr minim de 2 cereri brevete la nivel internațional**;

- Creșterea capacității cercetătorilor din cadrul TUIASI de a aborda teme de cercetare cu potențial de generare de tehnologii, metode, produse sau servicii inovatoare adecvate introducerii și valorificării pe piață, materializată printr-un **număr minim de 10 produse/tehnologii/metode/sisteme/servicii noi sau semnificativ îmbunătățite**;

- Creșterea vizibilității la nivel internațional a TUIASI și a gradului de recunoaștere a activității de cercetare prin obținerea unui **număr de minim 2 premii internaționale** la nivel individual;

- Creșterea numărului de doctoranzi susținuți instituțional în cadrul TUIASI prin implicarea unui **număr de minim 20 doctoranzi în proiectele susținute financiar prin TUIASI-COMPETE**;

- Creșterea numărului de cercetători la nivel postdoctoral implicați din cadrul TUIASI prin implicarea unui **număr de minim 10 post-doctoranzi în proiectele susținute financiar prin TUIASI-COMPETE**;

## **Condiții generale de participare**

- Programul se adresează cadrelor didactice și cercetătorilor activi pe toată durata proiectului, în cadrul Universității Tehnice Gheorghe Asachi din Iași (TUIASI), cu contract de muncă pe perioadă determinată sau nedeterminată;

- Fiecare proiect este condus de un Director de proiect care are responsabilitatea principală pentru administrarea și realizarea proiectului;

- Echipele de cercetare vor fi compuse din 3 persoane, dintre care un cercetător post-doctorand (Director de proiect) și doi studenți doctoranzi. La depunerea propunerii de proiect, cercetătorul post-doctorand va îndeplini condiția de maxim 5 ani de la data acordării titlului de doctor (data Ordinului Ministerului Educației Naționale). O persoană poate depune un singur proiect în calitate de coordonator.

- Coordonarea competiției pentru proiectele finanțate prin sistemul pilot de susținere a activităților CDI pentru 10 noi echipe de cercetători TUIASI-COMPETE va fi asigurată de o Comisie formată din membri ai echipei de implementare ai proiectului TUIASI-COMPETE.

## **Criterii de eligibilitate**

1. Directorul de proiect este cadru didactic sau cercetător în cadrul Universității Tehnice Gheorghe Asachi din Iași (TUIASI) pe toată durata contractului de finanțare, cu titlul de doctor obținut cu maxim 5 ani înainte de data depunerii proiectului (se ia în considerație data Ordinului Ministerului Educației Naționale). Se verifică pe baza **Adeverinței** de la Serviciul personal al TUIASI, în care se specifică funcția de cadru didactic sau cercetător, departamentul și facultatea, și pe baza copiei după Diploma de Doctor și a copiei după Ordinul Ministerului Educației Naționale prin care a fost conferit titlul de Doctor. Copiile se depun deodată cu Cererea de finanțare.
2. Fiecare propunere de proiect se va adresa în mod obligatoriu domeniului de specializare inteligentă „Energie, mediu și schimbări climatice”. O propunere care nu se adresează acestui domeniu de specializare inteligentă este declarată neeligibilă. Sunt acceptate și încurajate propunerile care permit exploatarea rezultatelor CDI în alte domenii de specializare inteligentă, cum ar fi „Tehnologia informațiilor și comunicațiilor” și „Eco-nanotehnologii și materiale avansate”, considerate domenii sinergice cu domeniul major de cercetare „Energie, mediu și schimbări climatice”.
3. Se admite depunerea unei singure propuneri de proiect de către un director de proiect. În cazul în care sunt depuse mai multe propuneri de proiecte de către același director de proiect, acestea vor fi declarate neeligibile. Se verifică automat prin platforma electronică după numele directorului de proiect.
4. Nu vor fi finanțate proiecte care au în vedere activități deja finanțate sau în curs de finanțare din alte surse. Se verifică pe baza Anexei 2la Cererea de finanțare - Declarație pe proprie răspundere a Directorului de proiect.
5. Directorul de proiect are obligația să se asigure că propunerea de proiect respectă normele prevăzute de Legea nr. 206/2004 privind buna conduită în cercetarea științifică, dezvoltarea tehnologică și inovare, cu modificările și completările ulterioare, precum și de alte reglementări legislative de etică specifice domeniului de cercetare a proiectului. De asemenea, în situația în care domeniul proiectului necesită obținerea de avize și acreditări specifice, directorul de proiect se va asigura de obținerea acestora anterior depunerii aplicației. Se verifică pe baza Anexei 2la Cererea de finanțare -Declarație pe proprie răspundere a Directorului de Proiect. În funcție de specificul proiectului se vor prezenta la depunere avize și acreditări specifice.

## **Durata**

Durata unui proiect este de 14 luni. Perioada de implementare a unui proiect este 01.04.2019 – 31.05.2020.

## **Buget**

Valoarea maximă a bugetului proiectului este de 134.000 lei va fi asigurat integral prin proiectul ***Dezvoltarea Instituțională a TUIASI Prin Creșterea Vizibilității și a Performanței Cercetării******TUIASI-COMPETE*,** finanțat prin Contractul nr. 9PFE/2018.

1. **Cheltuieli eligibile**

8.1 Cheltuielile salariale trebuie să fie în limita a 84.000 lei. Pentru cheltuielile salariale TUIASI va încheia contracte de muncă pe perioadă determinată, cu timp parțial de lucru, pentru fiecare dintre membrii salarizați. Veniturile provenite din salarii vor fi scutite de plata impozitului, conform legislației în vigoare.

8.2 Cheltuielile de logistică trebuie să se încadreze în limita maximă de 50.000 lei, din care maxim 20.000 lei pentru echipamente de mică valoare și maxim 30.000 lei pentru consumabile și materiale destinate activității de cercetare. Nu sunt eligibile cheltuieli de birotică.

Nu sunt eligibile cheltuielile privind plata de servicii către terți.

## **Egalitatea de șanse**

Egalitatea de șanse, precum și egalitatea de gen, va fi asigurată pentru toți participanții. Aplicanții trebuie să ia toate măsurile pentru promovarea egalității de șanse între bărbați și femei în scrierea și implementarea cererii de finanțare și a proiectului. Acestea trebuie să vizeze, în măsura în care este posibil, un echilibru între femei și bărbați pentru toate posturile prevăzute în cererea de finanțare sau proiect.

## **Propunerea de proiect**

Cererile de finanțare vor fi încărcate în aplicația dedicată pe site-ul [www.compete.tuiasi.ro](http://www.compete.tuiasi.ro). Data limită de trimitere a cererilor de finanțare este 10 ianuarie 2019 ora 2400.

Depunerea unei propuneri de proiect se face obligatoriu dintr-un cont creat de Directorul de proiect (datele de identificare pentru crearea unui cont în platformă trebuie să fie cele ale Directorului de proiect). Redactarea propunerii de proiect se face în limba română.

Directorul de proiect încarcă în platformă următoarele documente:

- Cererea de finanțare;

- Anexa 2 - Declarație privind nefinanțarea din alte surse;

- Anexa 3 - Acordul conducătorului de doctorat (se completează pentru fiecare doctorand din echipa propunerii de proiect);

- Adeverință de la Serviciul personal în care se specifică calitatea de cadru didactic sau cercetător al TUIASI, departamentul și facultatea pentru Directorul de proiect;

- Copie după Diploma de Doctor a Directorului de proiect și copie după Ordinul Ministerului Educației Naționale prin care a fost conferit titlul de Doctor;

- Eventuale documente suport pentru susținerea potențialului de valorificare pe piață a rezultatelor proiectului - se recomandă solicitarea unor scrisori suport, care să ateste interesul firmei/firmelor pentru soluția generată de proiect.

Toate documentele prezentate mai sus se concatenează într-un singur document de tip pdf care este apoi încărcat în platformă.

**Modul de completare al Cererii de finanțare este detaliat în cele ce urmează.**

**Secțiunea 1** conține următoarele informații:

1. Titlul și acronimul proiectului
2. Cuvinte cheie - maxim 5; Rezumatul proiectului
3. Domeniul de specializare științifică la care se adresează proiectul - obligatoriu „Energie, mediu și schimbări climatice” - și sub-domeniul, conform **Anexei 3**
4. Rezumat (în limba română) - maxim 15 rânduri
5. Rezumat (în limba engleză) - maxim 15 rânduri
6. Numele și prenumele Directorului de proiect și titlul didactic și/sau științific
7. Universitatea, facultatea și departamentul/centrul de cercetare din care face parte Directorul de proiect
8. Datele de contact ale Directorului de proiect

**Secțiunea 2** **- Prezentarea proiectului** (maxim 4 pagini) conține obligatoriu următoarele subsecțiuni:

2.1. Obiectivele proiectului

2.2. Prezentarea ideii de bază a proiectului cu argumentarea nivelului de maturitate tehnologică (TRL4) la începutul proiectului

2.3. Prezentarea caracterului inovativ al proiectului în raport cu stadiul actual pe plan național și internațional în domeniul propunerii de proiect

2.4. Descrierea succintă a rezultatului final al proiectului cu detalierea aplicabilității în industrie și potențiali utilizatori (nevoile identificate în domeniu, analiza cererii pentru rezultatele proiectului, potențiali consumatori, competitori pe piață etc.)

**Secțiunea 3 - Metodologia de implementare a proiectului** (maxim 4 pagini) conține obligatoriu următoarele subsecțiuni:

**3.1 Descrierea activităților si subactivităților** necesare pentru atingerea obiectivelor asumate. Pentru fiecare activitate se completează tabelul de mai jos (Maxim 3 activități)

|  |  |  |  |
| --- | --- | --- | --- |
| **Activitate n:** *Se completează titlul activității* | | | |
| **Lună începere** | Ex. Luna 1 | **Lună finalizare** | Ex. Luna 3 |
| **Descrierea activității cu prezentarea sub-activităților:** | | | |
| *Sub-activitate 1.1: Titlu și scurtă prezentare*  *Sub-activitate 1.2: Titlu și scurtă prezentare*  *Etc.* | | | |
| **Resurse implicate pentru atingerea obiectivului activității:** | | | |
| *Se prezintă resursele necesare pentru derularea activității* | | | |
| **Rezultate/Livrabile:** | | | |
| *Se prezintă rezultatele și livrabilele asociate* | | | |

**3.2. Durata proiectului (Maxim 14 luni)**

**3.3. Diseminarea rezultatelor** și descrierea modului în care vor fi exploatate/valorificate rezultatele: minim un articol într-o revistă indexată ISI-WOS; minim 2 participări la conferințe indexate ISI Proceedings; minim o cerere de brevet la nivel național. În cazul aplicațiilor software acestea se vor înregistra la ORDA.

**Secțiunea 4. Prezentarea echipei de lucru/cercetare** (maxim 1 pagină)

Echipele vor fi formate din 3 membri și vor avea în componență o poziție de cercetător postdoctoral (Directorul de proiect) și două poziții de student doctorand;

Se va realiza o scurtă prezentare a coordonatorului echipei de cercetare, expertiza și experiența științifică a acestuia cu evidențierea principalelor rezultate științifice (lucrări în reviste, participări conferințe, brevete etc.)

Se vor prezenta ceilalți membri ai echipei proiectului cu evidențierea activității științifice anterioare.

**Secțiunea 5. Bugetul proiectului** (maxim 1 pagină)

Cheltuielile prevăzute în buget vor fi detaliate ținând cont de scopul proiectului, obiectivele și activitățile asumate. În acest sens se va descrie baza materială existentă, cheltuielile cu logistica asumate trebuie justificare și corelate cu obiectivele proiectului și cu baza materială existentă.

|  |  |  |
| --- | --- | --- |
|  | **Valoarea ( lei)** | **Scurtă descriere/justificare a modului în care a fost dimensionat bugetul fiecărui capitol de cheltuială** |
| **Cheltuieli salariale** | Maxim 84.000 lei |  |
| **Logistică (echipamente și materiale)** | Maximă 50.000 lei, din care maxim 20.000 lei pentru echipamente de mică valoare și maxim 30.000 lei pentru consumabile și materiale destinate activității de cercetare |  |
| **Total** | Maxim 134000lei |  |

**Secțiunea 6. Declarație de angajament**

Directorul de proiect va redacta un angajament ca, în condițiile în care echipa de management a proiectului decide că rezultatul proiectului este unul cu potențial ridicat de valorificare pe piață, să înființeze cu sprijinul financiar și logistic al Universității Tehnice ”Gheorghe Asachi” din Iași un spin-off.

1. **Procesul de derulare a competiției**

Propunerile de proiect se vor depune exclusiv online în aplicația dedicată pe site-ul [www.compete.tuiasi.ro](http://www.compete.tuiasi.ro). Depunerea propunerilor de proiecte se face într-o singură etapă, utilizându-se aplicația dedicată. Depunerea unei propuneri de proiect se face obligatoriu dintr-un cont creat de Directorul de proiect (datele de identificare pentru crearea unui cont în platformă trebuie să fie cele ale Directorului de proiect). Redactarea propunerii de proiect se face în limba română.

Directorul de proiect încarcă în platformă datele și și documente aferente propunerii de proiect în conformitate cu cele specificate la Capitolul 10.

## **Procesul de evaluare**

## **12.1. Verificarea eligibilității**

Propunerile de proiecte primite sunt verificate de către Comisia formată din personalul echipei de management desemnată de TUIASI, pentru a se asigura că sunt îndeplinite toate criteriile de conformitate și eligibilitate, cu respectarea confidențialității informațiilor cuprinse în secțiunile 2 și 3. Se va verifica îndeplinirea tuturor criteriilor de conformitate și eligibilitate, completând pentru fiecare propunere de proiectLista de verificare a criteriilor de conformitate și eligibilitate - **Anexa 5 la** Pachetul de informații.

Lista cu propunerile de proiecte eligibile/neeligibile va fi afișată pe pagina web dedicată pe site-ul [www.compete.tuiasi.ro](http://www.compete.tuiasi.ro), la termenul precizat în Calendarul competiției.

Eventualele contestații privind eligibilitatea se pot depune de către directorul de proiect la adresa de e-mail [cercetare@tuiasi.ro](mailto:cercetare@tuiasi.ro) pentru Universitatea Tehnică Gheorghe Asachi din Iași, în termen de 3 zile lucrătoare de la data afișării rezultatelor privind eligibilitatea.

Lista finală cu proiectele declarate eligibile/neeligibile se va afișa pe pagina web dedicată pe site-ul [www.compete.tuiasi.ro](http://www.compete.tuiasi.ro), la termenul precizat în calendarul competiției.

Dacă pe parcursul sau după finalizarea fazei de evaluare se constată nerespectarea vreunuia dintre criteriile de eligibilitate, propunerea de proiect va fi declarată neeligibilă și va fi exclusă din competiție.

## **12.2. Evaluarea științifică**

Evaluarea propunerilor de proiecte se realizează într-o singură etapă.

Propunerile de proiecte declarate eligibile se evaluează în mod independent, de către Comisia de evaluare numită în cadrul TUIASI. Fiecare membru al comisiei își va declara în scris imparțialitatea privind proiectul ce urmează a fi evaluat prin completarea **Anexei 4.**

Fiecare expert completează o fișă de evaluare al cărui format este detaliat în **Anexa 6** la Pachetul de informații.

## **Instrucțiuni privind evaluarea**

Grila de evaluare este prezentată mai jos.

|  |  |
| --- | --- |
| **Criteriu** | **Punctaj (minim 1, maxim 5)** |
| 1. Relevanța științifică |  |
| 2. Rezultatele proiectului |  |
| 3. Impact și diseminarea rezultatelor |  |
| 4. Metodologie |  |
| 5. Resurse și buget |  |

TOTAL 5 – 25 (minim 5, maxim 25)

|  |
| --- |
| Pentru fiecare criteriu se vor acorda puncte astfel:  **1 punct** propunerea nu răspunde criteriului sau i se adresează într-o manieră vagă  **2 puncte** propunerea răspunde nesatisfăcător criteriului  **3 puncte** propunerea răspunde satisfăcător criteriului, dar unele aspecte sunt incomplet adresate  **4 puncte** propunere bună  **5 puncte** propunerea se adresează excelent criteriului  Se poate puncta și cu jumătate de punct. |

Pentru punctajul acordat fiecărui criteriu evaluatorul trebuie să formuleze un comentariu succint susținut de argumente științifice.

Pentru evaluarea criteriului 1 se vor lua în considerare secțiunile 2.1, 2.2 și 2.3 din Cererea de finanțare.

Pentru evaluarea criteriului 2 se vor lua în considerare secțiunea 2.4 din Cererea de finanțare și eventualele documente suport.

Pentru evaluarea criteriului 3 se vor lua în considerare secțiunile 2.4 și 3.3 din Cererea de finanțare.

Pentru evaluarea criteriului 4 se vor lua în considerare secțiunile 3.1 și 3.2 din Cererea de finanțare.

Pentru evaluarea criteriului 5 se vor lua în considerare secțiunile 4 și 5 din Cererea de finanțare.

Media aritmetică între punctajele date de cei 5 evaluatori reprezintă punctajul final al proiectului.

O propunere de proiect pentru a fi selectată la finanțare trebui să obțină un punctaj mai mare sau egal cu 15 puncte.

## **Publicarea rezultatelor evaluării**

Rezultatele se afișează pe pagina web dedicată pe site-ul [www.compete.tuiasi.ro](http://www.compete.tuiasi.ro), la termenul precizat în calendarul competiției. Listele vor fi ordonate descrescător după valoarea punctajului.

Directorii de proiecte vor primi notificarea la adresa de e-mail specificată la momentul înscrierii în platforma competiției. Notificarea va conține fișele de evaluare și rezultatul procesului de evaluare.

## **Contestații**

Se pot depune contestații de către directorii de proiect în termen de 3 zile lucrătoare după data publicării rezultatelor evaluării. Contestațiile pot avea ca obiect exclusiv viciile de procedură pe care aplicantul le consideră neconforme cu precizările din pachetul de informații. Contestațiile nu pot avea ca obiect comentariile la punctajele asociate criteriilor de evaluare. Contestațiile se pot transmite prin e-mail la adresa de e-mail [cercetare@tuiasi.ro](mailto:cercetare@tuiasi.ro).

Publicarea rezultatelor finale se face după rezolvarea tuturor contestațiilor.

## **Rezultatele competiției**

Propunerile de proiecte sunt selectate la finanțare în ordinea descrescătoare a punctajelor obținute. În situația când sunt punctaje egale acordate proiectelor cu punctajul cel mai mare, departajarea se realizează după sub-punctajul total obținut pentru Criteriile 1 și 2. Dacă egalitatea se menține, departajarea se face în ordine după punctajul obținut la Criteriul 3.

## **Calendarul competiției**

|  |  |
| --- | --- |
| Lansarea documentației competiției | 29 Noiembrie 2018 |
| Intervalul de depunere a propunerilor de proiecte | 30 Noiembrie 2018 - 10 Ianuarie 2019 |
| Publicarea listei cu propunerile de proiecte depuse | 11 Ianuarie 2019 |
| Publicarea rezultatelor privind eligibilitatea | 15 Ianuarie 2019 |
| Termen limită de primire a contestațiilor | 16 Ianuarie 2019 |
| Publicarea rezultatelor finale privind eligibilitatea | 18 Ianuarie 2019 |
| Procesul de evaluare a proiectelor eligibile | 19 Ianuarie - 10 Februarie 2019 |
| Publicarea rezultatelor evaluării | 11 Februarie 2019 |
| Termen final de primire a contestațiilor | 14 Februarie 2019 |
| Publicarea rezultatelor finale și a listei cu proiectele selectate pentru finanțare | 18 Februarie 2019 |
| Încheierea contractelor de finanțare și începerea derulării proiectelor admise la finanțare | Intervalul de contractare 19 Februarie - 29 Martie 2019  Data începerii derulării proiectelor 1 Aprilie 2019. |

# Anexe

## Anexa 1. Cererea de finanțare

**CERERE DE FINANȚARE**

**în cadrul competiției de proiecte TUIASI-COMPETE**

*Pentru editare vă rugăm să folosiți caractere Calibri de 11 puncte și margini de cel puțin 2 cm (sunt exceptate tabelele, figurile și/sau legendele acestora și spaţiere între linii de 1,2.*

**Secțiunea 1. Informații despre proiect (Maxim 1 pagină)**

|  |  |
| --- | --- |
| **Titlul proiectului** |  |
| **Acronim** |  |
| **Cuvinte cheie** | Maxim 5 |
| **Domeniul de specializare științifică** | Energie, mediu și schimbări climatice (OBLIGATORIU) |
| **Sub-domeniul** | Conform ANEXA 3 - LISTA DOMENIILOR SI SUBDOMENIILOR DE SPECIALIZARE INTELIGENTA SI SANATATE disponibilă online |
| **Rezumat (în limba română) – max.** | Maxim 15 rânduri |
| **Rezumat (în limba engleză)** | Maxim 15 rânduri |
| Informații despre coordonatorul echipei de cercetare | |
| **Numele coordonatorului echipei de cercetare** |  |
| **Titlu științific și/sau didactic** |  |
| **Facultatea** |  |
| **Departamentul** |  |
| **Adresă de email** |  |
| **Telefon de contact** |  |

**Secțiunea 2. Prezentarea proiectului (maxim 4 pagini)**

*2.1. Obiectivele proiectului*

*2.2. Prezentarea ideii de bază a proiectului cu argumentarea nivelului de maturitate tehnologică (TRL4) la începutul proiectului;*

*2.3. Prezentarea caracterului inovativ al proiectului în raport cu stadiul actual pe plan național şi internațional în domeniul propunerii de proiect;*

*2.4. Descrierea succintă a rezultatului final al proiectului cu detalierea aplicabilității în industrie și potențiali utilizatori (nevoile identificate în domeniu, analiza cererii pentru rezultatele proiectului, potențiali consumatori, competitori pe piață etc.).*

**Secțiunea 3. Metodologia de implementare a proiectului (maxim 4 pagini)**

*3.1 Descrierea activităților si subactivităților necesare pentru atingerea obiectivelor asumate. Pentru fiecare activitate se completează tabelul de mai jos (Maxim 3 activități)*

|  |  |  |  |
| --- | --- | --- | --- |
| **Activitate 1:** *Se completează titlul activității* | | | |
| **Lună începere** | Ex. Luna 1 | **Lună finalizare** | Ex. Luna 3 |
| **Descrierea activității cu prezentarea sub-activităților:** | | | |
| *Sub-activitate 1.1: Titlu și scurtă prezentare*  *Sub-activitate 1.2: Titlu și scurtă prezentare*  *Etc.* | | | |
| **Resurse implicate pentru atingerea obiectivului activității:** | | | |
| *Se prezintă resursele necesare pentru derularea activității* | | | |
| **Rezultate/Livrabile:** | | | |
| *Se prezintă rezultatele și livrabilele asociate* | | | |

*3.2. Durata proiectului (Maxim 14 luni)*

*3.3. Diseminarea rezultatelor și descrierea modului în care vor fi exploatate/valorificate rezultatele;*

*- minim o lucrare ISI în reviste;*

*- minim o participare la o conferință indexată;*

*- minim o cerere de brevet la nivel național. În cazul aplicațiilor software acestea se vor înregistra la ORDA.*

**Secțiunea 4. Prezentarea echipei de lucru/cercetare (maxim 1 pagină)**

* *Echipele vor avea în componență minim o poziție de cercetător postdoctoral și două poziții de student doctorand;*
* *Scurtă prezentare a coordonatorului echipei de cercetare, expertiza și experiența științifică a acestuia cu evidențierea principalelor rezultate științifice (lucrări în reviste, participări conferințe, brevete șamd)*
* *Prezentarea celor doi membri ai echipei proiectului cu evidențierea activității științifice anterioare.*

**Secțiunea 5. Bugetul proiectului (maxim 1 pagină)**

|  |  |  |
| --- | --- | --- |
|  | ***Valoarea ( lei)*** | ***Scurtă descriere/justificare a modului în care a fost dimensionat bugetul fiecărui capitol de cheltuială*** |
| ***Cheltuieli salariale*** |  |  |
| ***Logistică (echipamente și materiale)*** |  |  |
| ***Total*** | *Maxim 134000lei* |  |

**Secțiunea 6. Declarație de angajament**

*Coordonatorul echipei de cercetare se angajează ca în condițiile în care echipa de management a proiectului decide că rezultatul proiectului este unul cu potențial ridicat de valorificare pe piață, să înființeze cu sprijinul financiar și logistic al Universității Tehnice ”Gheorghe Asachi” din Iași un spin-off.*

*Data: Nume și prenume coordonator echipă de cercetare*

*........................ ..........................................(Semnătură)*

## Anexa 2. Declarație pe proprie răspundere a Directorului de proiect

***Declarație privind nefinanțarea din alte surse***

Subsemnatul/Subsemnata........................... (numele), în calitate de Coordonator al echipei de cercetare care a elaborat propunerea de proiect …….. (titlul) depusă în cadrul competiției TUIASI-COMPETE declar pe proprie răspundere că activitățile prevăzute nu sunt și nu au fost finanțate din alte surse bugetare.

Declar pe proprie răspundere că voi respecta normele prevăzute de Legea nr. 206/2004 privind buna conduită în cercetarea științifică, dezvoltarea tehnologică și inovare, cu modificările și completările ulterioare, precum și de alte reglementări legislative de etică specifice domeniului de cercetare a proiectului.

Declar pe proprie răspundere că am obținut titlul de doctor în anul......

Nume:

Semnătură:

Data:

## Anexa 3. Acordul conducătorului de doctorat

***Acordul conducătorului de doctorat***

*(se completează pentru doctoranzi)*

Subsemnatul/Subsemnata........................... (numele), în calitate de Conducător de doctorat în domeniul ……………………, îmi exprim acordul referitor la participarea studentei/studentului doctorand …………. , anul ………, forma ………………., în echipa de cercetare constituită pentru elaborarea și realizarea propunerii de proiect…………………………..…….. (titlul) depusă în cadrul competiției TUIASI-COMPETE.

Semnătură:

Data:

## Anexa 4. Declarație de imparțialitate și confidențialitate a evaluatorului științific

**DECLARAȚIE DE IMPARȚIALITATE ȘI CONFIDENȚIALITATE**

Subsemnatul/Subsemnata........................... (numele), declar că sunt de acord să particip la evaluarea propunerilor de proiecte depuse la competiția

Declar că sunt imparțial în ceea ce privește conținutul propunerii/propunerilor care mi-au fost trimise spre evaluare în cadrul competiției TUIASI-COMPETE. Conform celor cunoscute de mine, nu există fapte sau circumstanțe, trecute sau prezente sau care pot apărea în viitorul apropiat, care ar putea pune la îndoială imparțialitatea mea în ceea ce privește conținutul propunerii/propunerilor care mi-au fost trimise spre evaluare. În cazul în care devine clar în timpul procesului de evaluare că astfel de relații există sau au fost inițiate, voi înceta imediat să particip la procesul de evaluare.

Sunt de acord să nu dezvălui nici o informație sau documente ("informații confidențiale") comunicate mie, aflate de mine sau dezvoltate de către mine în timpul sau ca urmare a procesului de evaluare, și sunt de acord ca acestea să fie utilizate exclusiv în scopul evaluării și să nu fie dezvăluite nici unei terțe părți.

Nume:

Semnătură:

Data:

## Anexa 5. Fișa de verificare a eligibilității

**FIŞA PENTRU VERIFICAREA ELIGIBILITĂȚII**

**Competiţia TUIASI-COMPETE**

Nume Verificator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_

DATE DE IDENTIFICARE

|  |  |
| --- | --- |
| Codul proiectului: |  |
| Titlul proiectului: |  |
| Acronim: |  |
| Facultatea: |  |

|  |  |  |  |
| --- | --- | --- | --- |
| **CONFORMITATE** | **DA** | **NU** | **Observații** |
| 1. Cererea de finanțare a fost încărcată pe pagina web dedicată pe site-ul [www.compete.tuiasi.ro](http://www.compete.tuiasi.ro) și are toate câmpurile obligatorii completate și respectă modelul standard |  |  |  |
| 2. Aplicantul are datele de identificare și contact încărcate în platforma |  |  |  |
| 3. Aplicantul a încărcat pe pagina web dedicată pe site-ul [www.compete.tuiasi.ro](http://www.compete.tuiasi.ro) toate documentele însoțitoare solicitate conform cerințelor și modelelor precizate în Pachetul de informații (conținutul documentelor corespunde cerințelor, sunt semnate, ștampilate în termenul de valabilitate): |  |  |  |
| 3.1. Adeverința de la Serviciul personal al TUIASI, în care se specifică pentru directorul de proiect funcția de cadru didactic sau cercetător, departamentul și facultatea |  |  |  |
| 3.2. Copie după Diploma de Doctor a directorului de proiect |  |  |  |
| 3.3. Copie după Ordinul Ministerului Educației Naționale prin care a fost conferit titlul de Doctor pentru directorul de proiect |  |  |  |
| 3.4. Acord conducător de doctorat pentru doctoranzi |  |  |  |
| 3.5. Declarația pe proprie răspundere a Directorului de proiect |  |  |  |
| 3.6. Avize și acreditări specifice (dacă este cazul) |  |  |  |

|  |  |  |  |
| --- | --- | --- | --- |
| **ELIGIBILITATEA PROPUNERII DE PROIECT** | **DA** | **NU** | **Observații** |
| Directorul de proiect satisface criteriile de eligibilitate conform Pachetului de informații |  |  |  |
| Echipa de proiect satisface criteriile de eligibilitate conform Pachetului de informații |  |  |  |
| Directorul de proiect a depus o singură Cerere de finanțare la competiția TUIASI-COMPETE |  |  |  |
| Activitățile conținute în Cererea de finanțare nu sunt și nu au fost finanțate din alte surse |  |  |  |
| Propunerea de proiect respectă normele prevăzute de Legea nr. 206/2004 privind buna conduită in cercetarea științifică, dezvoltarea tehnologică și inovare, cu modificările și completările ulterioare, precum și de alte reglementări legislative de etică specifice domeniului de cercetare al proiectului |  |  |  |
| Durata proiectului se încadrează în durata maximă permisă |  |  |  |
| Valoarea finanțării solicitate se încadrează în limitele permise |  |  |  |
| Directorul de proiect are competențe și lucrări în domeniu de specializare științifică la care se adresează proiectul |  |  |  |

## Anexa 6. Fișa de evaluare individuală și generală

**FIŞA DE EVALUARE INDIVIDUALĂ**

**Competiția TUIASI-COMPETE**

Nume Evaluator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_

DATE DE IDENTIFICARE

|  |  |
| --- | --- |
| Codul proiectului: |  |
| Titlul proiectului: |  |
| Acronim: |  |
| Domeniul de specializare științifică: |  |
| Cuvinte cheie: | 1.  2.  3.  4.  5. |

|  |  |  |
| --- | --- | --- |
| **CRITERIU** | **SCOR** | **COMENTARII** |
| 1. Relevanța științifică |  |  |
| 2. Rezultatele proiectului |  |  |
| 3. Impact și diseminarea rezultatelor |  |  |
| 4. Metodologie |  |  |
| 5. Resurse și buget |  |  |
| **TOTAL** |  |  |

**FIŞA DE EVALUARE GENERALĂ**

**Competiția TUIASI-COMPETE**

Data \_\_\_\_\_\_\_\_\_\_\_

DATE DE IDENTIFICARE

|  |  |
| --- | --- |
| Codul proiectului: |  |
| Titlul proiectului: |  |
| Acronim: |  |
| Facultatea: |  |
| Domeniul de specializare științifică: |  |
| Cuvinte cheie: | 1.  2.  3. |

|  |  |  |  |  |
| --- | --- | --- | --- | --- |
| **CRITERIU** | Evaluator1 | Evaluator2 | Evaluator3 | Scor final |
| 1. Relevanța științifică |  |  |  |  |
| 2. Rezultatele proiectului |  |  |  |  |
| 3. Impact și diseminarea rezultatelor |  |  |  |  |
| 4. Metodologie |  |  |  |  |
| 5. Resurse și buget |  |  |  |  |
| **TOTAL** |  |  |  |  |